
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ
ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΘΕΣΣΑΛΙΑΣ
Δ/ΝΣΗ Β/ΘΜΙΑΣ ΕΚΠ/ΣΗΣ ΜΑΓΝΗΣΙΑΣ
ΓΕΝΙΚΟ ΛΥΚΕΙΟ ΣΚΟΠΕΛΟΥ
Ταχ. Δ/νση: 37003 Χώρα Σκοπέλου
Ηλεκτρονική διεύθυνση: mail@lyk-skopel.mag.sch.gr
Τηλ.: 24240-22320







Σκόπελος 7-11-2019
Fax: 24240-29087







Αρ. Πρωτ.: 467
Πληροφορίες: κ. Καπραβέλου Αλεξία
ΠΡΟΣ: Ταξιδιωτικά γραφεία
Κοινοποίηση: ΔΔΕ Μαγνησίας
ΘΕΜΑ: Πρόσκληση εκδήλωσης ενδιαφέροντος για τη μετακίνηση, διαμονή και περιήγηση μαθητών της Γ΄ τάξης του Γενικού Λυκείου Σκοπέλου, στα πλαίσια 5ήμερης εκπαιδευτικής εκδρομής στη Θεσσαλονίκη
Διαδρομή και Σύντομο Πρόγραμμα
Διαδρομή
Σκόπελος -Βόλος -Βεργίνα (στάση για ξενάγηση) -Θεσσαλονίκη (διαμονή) -Βόλος -Σκόπελος.
Για το ταξιδιωτικό γραφείο, η εκδρομή αρχίζει από τον Βόλο και καταλήγει σ’ αυτόν.

Σημεία ψυχαγωγίας / εκπαιδευτικών επισκέψεων:

Λιμάνι (Μουσείο Κινηματογράφου, Μουσείο Φωτογραφίας, Εβραϊκό Μουσείο)

Λαδάδικα

Λαογραφικό Μουσείο και Νέα Παραλία

Λευκός Πύργος και Κήπος Λευκού Πύργου

Κρατικό Θέατρο Βορείου Ελλάδος (αν βρούμε παραστάσεις οικονομικές)

Ανάκτορα Γαλερίου και Αψίδα Γαλερίου, Ροτόντα

Κάστρα

Άγιος Δημήτριος - Μπιτ Παζάρ - Ρωμαϊκή Αγορά - Παζάρι Καπάνι - Χαμάμ - Παζάρια Μπεζεστένι και Μοδιάνο - Πλατεία Αριστοτέλους

Δημοτικός Λαχανόκηπος Θεσσαλονίκης

Οτιδήποτε άλλο, συναρπαστικό για τους εφήβους, προτείνει το πρακτορείο
Στοιχεία μετακίνησης
Διάστημα εκδρομής: Τρίτη 10 Δεκεμβρίου (έναρξη νωρίς το πρωί) έως Σάββατο 14 Δεκεμβρίου (επιστροφή στον Βόλο το βράδυ, τέλος της εκδρομής ώρα 22.00). Ημέρες εκδρομής: 5. Διανυκτερεύσεις: 4.
Προβλεπόμενος αριθμός συμμετεχόντων: 14 μαθητές και 2 καθηγητές από το ΓΕΛ Σκοπέλου και 7 μαθητές και 1 καθηγητής από το ΕΠΑΛ Σκοπέλου. Σύνολο: 21 μαθητές και 3 καθηγητές.
Η μετάβαση θα είναι οδική και ακτοπλοϊκή.
Στοιχεία και προδιαγραφές διαμονής και περιήγησης, κόστος
· Διαμονή σε ξενοδοχείο 3-4* με δωμάτια καθαρά και με ηχομόνωση, σε κάθε περίπτωση με πρωινό (κατά προτίμηση μπουφέ), σε 2-3κλινα (όχι 4κλινα) δωμάτια για τους μαθητές και μονόκλινα για τους συνοδούς καθηγητές. Προτάσεις για ξενοδοχεία 3-4 αστέρων, που όμως η ποιότητα των υπηρεσιών τους είναι δύο αστέρων (και κάτω), όπως συχνά συμβαίνει δυστυχώς, θα απορριφθούν. Το ξενοδοχείο πρέπει να είναι ΜΕΣΑ στην πόλη, για να είναι προσβάσιμο στους μαθητές που θα περιηγούνται στην πόλη, θα ψωνίσουν αν χρειαστούν κάτι, θα διασκεδάζουν το βράδυ και θα μπορούν να γνωρίζουν άλλους νέους (συμμαθητές, φοιτητές). Παρακαλούμε να μην μας προτείνετε ξενοδοχεία μακριά από το κέντρο, με τις δεσμεύσεις του λεωφορείου, όπως πάντοτε συμβαίνει. Η περιοχή του ξενοδοχείου να είναι ασφαλής.
· Στην προτεινόμενη από τα ταξιδιωτικά πρακτορεία τιμή να μην συμπεριλαμβάνονται γεύματα, διασκέδαση, εισιτήρια εισόδων, φόρος διαμονής-διανυκτέρευσης στο ξενοδοχείο και τα ναύλα της διαδρομής Σκόπελος-Βόλος-Σκόπελος.
· Να αναγράφεται με βεβαιότητα η προτεινόμενη τιμή συνολικά και ανά μαθητή και με σαφήνεια τι συμπεριλαμβάνεται / δεν συμπεριλαμβάνεται στο κόστος.
· Το ταξιδιωτικό πρακτορείο πρέπει να είναι σύμφωνο με την τακτική του σχολείου, να πληρώνεται μέρος του συμφωνηθέντος ποσού ΣΤΟ ΤΕΛΟΣ ΤΗΣ ΕΚΔΡΟΜΗΣ, που αποτελεί εγγύηση ότι τηρήθηκαν τα συμφωνηθέντα και οι εκδρομείς έμειναν ικανοποιημένοι από την εξυπηρέτηση του γραφείου. Το σχολείο απαιτεί να τηρηθεί αυτό απαρέγκλιτα.
Παροχή εγγυήσεων
· Το ή τα λεωφορεία πρέπει να πληρούν όλους τους προβλεπόμενους από το νόμο όρους και προϋποθέσεις (Κ.Τ.Ε.Ο. και έγγραφα καταλληλότητας οχήματος, επαγγελματική άδεια, άδεια οδήγησης κ.λ.π. έγγραφα οδηγού) με άδεια κυκλοφορίας κατά προτίμηση μετά το 2006.
· Το ξενοδοχείο ή το κάθε ξενοδοχείο πρέπει να διαθέτει την σχετική άδεια λειτουργίας από τις αρμόδιες υπηρεσίες και κατάλληλες προδιαγραφές για την φιλοξενία των μαθητών και για τις πρώτες βοήθειες, αν χρειαστεί. Επίσης πρέπει να έχει απαραίτητα είσοδο ελεγχόμενη από το προσωπικό του για τη βέλτιστη ασφάλεια των μαθητών.
· Σε κάθε περίπτωση το πρακτορείο α) αναλαμβάνει υποχρεωτικά Ασφάλιση Ευθύνης Διοργανωτή, καθώς και την πρόσθετη ασφάλιση κάλυψης εξόδων σε περίπτωση ατυχήματος ή ασθένειας και ενημερώνει για τον αριθμό ασφαλιστηρίου συμβολαίου αστικής επαγγελματικής ευθύνης, β) με την προσφορά πρέπει να καταθέσει και υπεύθυνη δήλωση ότι διαθέτει το ειδικό σήμα λειτουργίας, το οποίο βρίσκεται σε ισχύ, καθώς και αντίγραφο ασφαλιστικής και φορολογικής ενημερότητας, γ) να επιδώσει στον αρχηγό της εκδρομής αντίγραφο παραστατικού πρόσφατου από την Τροχαία ελέγχου του λεωφορείου εντός Ελλάδος.
· Το Σχολείο επιθυμεί πρόβλεψη της επιστροφής χρημάτων σε περίπτωση που για αποδεδειγμένους λόγους ανωτέρας βίας ή αιφνίδιας ασθένειας ματαιωθεί η συμμετοχή μαθητή.
· Το Σχολείο διατηρεί το δικαίωμα να ζητήσει την επιστροφή όλου του ποσού προκαταβολής από το τουριστικό γραφείο ή τροποποίηση των καθορισμένων ημερομηνιών πραγματοποίησης της εκδρομής λόγω σοβαρής αιτίας, όπως Εθνικές Εκλογές, φυσικές καταστροφές κ.ά. Οι παραπάνω όροι υπόκεινται σε αναπροσαρμογή σε περίπτωση αλλαγής του υφιστάμενου Νομικού πλαισίου από το ΥΠΑΙΘ.
Καταληκτική ημερομηνία κατάθεσης προσφορών και αξιολόγησή τους
· Σύμφωνα με την Υ.Α. υπ’ αρ. 33120/ΓΔ4/28-02-2017 (ΦΕΚ 681/6-3-2017) με θέμα «Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», καλούμε τα ενδιαφερόμενα ταξιδιωτικά γραφεία με ειδικό σήμα και άδεια λειτουργίας από τον ΕΟΤ σε ισχύ, φορολογική ενημερότητα και ασφαλιστική ενημερότητα να καταθέσουν στο Γενικό Λύκειο Σκοπέλου, ως και την Τρίτη 12 Νοεμβρίου 2019 (ημερομηνία παραλαβής των προσφορών, επομένως παρακαλούνται τα γραφεία να προλάβουν την αποστολή με σφραγίδα ταχυδρομείου ή καλύτερα με ηλεκτρονική αποστολή κλειδωμένη) κλειστές προσφορές, στις οποίες θα αναφέρεται η συνολική τιμή του ταξιδιού (με τον ΦΠΑ), καθώς και τιμή ανά μαθητή, σύμφωνα με τις προαναφερθείσες προδιαγραφές. Οι προσφορές θα ανοιχτούν την Τετάρτη 13 Νοεμβρίου και ώρα 08.30 το πρωί και θα ειδοποιηθεί τηλεφωνικώς ο μειοδότης επαγγελματίας.
· Κάθε προσφορά πρέπει να είναι αναλυτική και σαφής, αναφέροντας κάθε επιμέρους παροχή. Η επιτροπή αξιολόγησης των προσφορών διατηρεί το δικαίωμα να απορρίψει ασαφή ή ελλιπή προσφορά ή που δεν συμπεριλαμβάνει όλη τη διαδρομή. Ο διαγωνισμός θα είναι μειοδοτικός, αλλά θα συνεκτιμηθούν και κάποια ποιοτικά κριτήρια, σύμφωνα με την κρίση του σχολικού συμβουλίου, ενώπιον του οποίου θα ανοιχθούν οι προσφορές. Το σχολικό συμβούλιο για την περίσταση αυτή θα αποτελείται από την Δ/ντρια, τον συνοδό καθηγητή, εκπρόσωπο του 15μελούς Μαθητικού Συμβουλίου και εκπρόσωπο των Γονέων των μαθητών της Γ΄ τάξης του σχολείου. Η Επιτροπή πάντως θα λάβει σοβαρά υπόψη στην τελική κρίση της την άποψη των μαθητών και των γονέων τους, που θα επωμισθούν το οικονομικό κόστος της εκδρομής, αφού λάβουν όλοι γνώση του περιεχομένου των προσφορών και αναπτυχθούν όλα τα επιχειρήματα υπέρ ή κατά κάθε προσφοράς. Το σχολείο δημοσιεύει άλλωστε την επιχειρηματολογία της απόφασης και το τελικό αποτέλεσμα στην ιστοσελίδα του, ως οφείλει από την εκπαιδευτική νομοθεσία, μετά την αξιολόγηση των προσφορών. Για τυχόν διευκρινίσεις, τα τουριστικά γραφεία παρακαλούνται να επικοινωνούν με την Διευθύντρια του σχολείου, στο τηλέφωνο που αναγράφεται στην αρχή του παρόντος εγγράφου.
· Σε περίπτωση που δεν υπάρξει ικανός αριθμός προσφορών (από τρία τουλάχιστον ταξιδιωτικά γραφεία, όπως προβλέπεται) και χρονικά περιθώρια, το σχολείο έχει την δυνατότητα εκ της νομοθεσίας να απευθυνθεί σε συγκεκριμένο τουριστικό γραφείο, αφού ενημερωθεί η ΔΔΕ Μαγνησίας με σχετικό πρακτικό.
· Το σχολείο διατηρεί το δικαίωμα ακύρωσης της εκδρομής, αν οι μαθητές αδυνατούν να καλύψουν το προτεινόμενο από τις προσφορές των ταξιδιωτικών γραφείων κόστος.
Η Διευθύντρια του ΓΕΛ Σκοπέλου
Καπραβέλου Αλεξία ΠΕ02 Φιλόλογος
_1634640944.doc
[image: image1.png]






